Komisijos reglamentas (EB) Nr. 1183/2003
2003 m. liepos 2 d.
iš dalies pakeičiantis Reglamentą (EB) Nr. 1623/2000, nustatantį išsamias Tarybos reglamento (EB) Nr. 1493/1999 dėl bendro vyno rinkos organizavimo įgyvendinimo taisykles, susijusias su rinkos mechanizmais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo [1] su paskutiniais pakeitimais, padarytais Reglamentu (EB) Nr. 806/2003 [2], ypač į jo 33 straipsnį,
kadangi:
(1) Pagal kasmet Bendrijoje pradedamo vyno distiliavimo į geriamąjį alkoholį reikalavimus gamintojai savo vyną distiliavimui turi pristatyti, o distiliuotojai vyną turi distiliuoti iki nurodytos datos.
(2) Kai kurių valstybių narių viešojo saugojimo patalpos yra pripildytos ir dėl to valdžios institucijos nebegali priimti distiliuotojų tiekiamo alkoholio, dėl ko tam tikrų distiliuotojų saugojimo patalpos taip pat yra pripildytos. Saugojimo talpos trūkumas neleidžia jiems priimti naujo vyno distiliavimui į geriamąjį alkoholį iki Komisijos reglamento (EB) Nr. 1623/2000 [3] su paskutiniais pakeitimais, padarytais Reglamentu (EB) Nr. 625/2003 [4], nustatytos datos.
(3) Siekiant atitaisyti šią padėtį, reikėtų vienam su puse mėnesio atidėti datą, iki kurios vynas turi būti pristatytas distiliavimui, ir datą, iki kurios vynas turi būti distiliuotas.
(4) Reikėtų atitinkamai iš dalies pakeisti Reglamentą (EB) Nr. 1623/2000.
(5) Šiame reglamente numatytos priemonės atitinka Vyno vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1623/2000 63a straipsnis iš dalies keičiamas taip:
a) 8 dalis papildoma šia antrąja pastraipa:
"2002/2003 vyno metais pirmojoje pastraipoje nurodyta data - kitų vyno metų rugpjūčio 31 d.";
b) 10 dalis papildoma šia antrąja pastraipa:
"2002/2003 vyno metais pirmojoje pastraipoje nurodyta data - kitų vyno metų lapkričio 15 d."
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. liepos 2 d.